

**Valg til TR**

Der er TR-valg i lige år. TR skal være medlem af DLF og have mindst 6 måneders tilknytning til arbejdsstedet og vælges blandt de ansatte på læreraftale. TR tiltræder pr 1/8 og er valgt for en periode på 2 år. TR tilmeldes DLF´s organisationsuddannelse. TR er omfattet af tillidsrepræsentantbeskyttelsen.

**Valg til TR-suppleant:**

Suppleanten træder i funktion, når TR får midlertidig forfald, typisk når TR er fraværende i en længere periode fx pga sygdom, barsel, orlov eller konstituering i anden stilling.

Suppleanten træder også ind, hvis der opstår en akut situation på skole/institution, hvor en TR´s tilstedeværelse er påkrævet, men hvor TR ikke kan være til stede fx pga lejrskole eller sygdom.

TR-suppleanten er ligesom TR omfattet af tillidsrepræsentants-beskyttelsen, men de øvrige rettigheder, som TR har, får suppleanten først i det øjeblik, vedkommende træder i funktion som TR.

TR-suppleanten vælges blandt de medlemmer, der er på tjenestestedet. Suppleanten skal være medlem af DLF. Der vælges blandt medlemmer med mindst 6 måneders tilknytning til arbejdsstedet.

Kreds 34 - Gribskov-Halsnæs lærerkreds

Jernbanegade 6, 3300 Frederiksværk,

Tlf. 43522460, Email; [034@dlf.org](mailto:034@dlf.org)

**TR-valg**

****

Som TR er du det vigtigste bindeled mellem medlemmerne og foreningen.

Se, hvad det betyde

**Arbejdet i faglig klub indebærer:**

* at du afsøger dit mandat forud for en forhandling
* at du debatterer skolepolitiske forhold med medlemmerne
* at du orienterer om indgåede aftaler etc.

**Samarbejde med ledelsen indebærer:**

* at du proaktivt samarbejder om medlemmernes vilkår
* at du er sparringspartner om alle pædagogiske forhold
* at du er sparringspartner om alle personale-politiske forhold

**Samarbejde med AMR:**

* at du samarbejder med amr om arbejdet i MED
* at du samarbejder med AMR om arbejdet i faglig klub
* at du samarbejder med AMR om arbejdsmiljøet

**Arbejdet i MED indebærer:**

* at du stiller op til næstformand
* at du har medansvar for de retningslinjer, der vedtages for skolens virke
* at du er ansvarlig for at få medindflydelse på ledelsens ledelsesret

**Bliv klogere**

* Du skal deltage i et 12-dages grundkursus fordelt på 4 gange i DLF´s regi
* Du får sparring med formand, FTR og øvrige deltagere i kredsen
* Du deltager i TR-kurser, temadage, medlemskurser i Kreds 34 regi

**Samarbejde med skolebestyrelsen indebærer:**

* at du stiller op som næstformand
* at du til møderne repræsenterer dine medlemmer
* at du aktivt tilkendegiver DLF´s politik på de emner, bestyrelsen behandler

**Medlemmernes forventninger**

* at du er velorienteret, har overblik og gennemslagskraft
* at du evner at lytte og videreformidle
* at du er god støtte ved personsager
* at du støtter op om langtidssyge

**DLF forventer:**

* at du formidler foreningens politik
* at du tilegner dig viden om og forståelse af centrale spørgsmål som arbejdstid, løn og arbejdsmiljø
* at du aktivt blander dig i hele skolens liv – såvel pædagogiske som personalepolitiske forhold

**Kreds 34 forventer:**

* at du er en engageret tillidsrepræsentant, som ønsker at forbedre arbejdsvilkårene
* at du er til rådighed hver onsdag
* at du fungerer som bindeled mellem skole, FTR og kreds
* at du deltager i kredsens arrangementer fx TR-møder, generalforsamling og medlemskursus